**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br.UPII 07-30-131-2/16**

**Podgorica,08.07.2016.godine**

Agencija za zaštitu ličnih podataka i slobodan pristup informacijama-Savjet Agencije, rješavajući po žalbi NVO Mans br. 15/76817-76819 od 11.01.2016 .godine, radi poništaja rješenja Uprave za nekretnine, Područna jedinica Nikšić br. 958-103-817/15 od 21.12.2015.godine, na osnovu člana 38 Zakona o slobodnom pristupu informacijama (“Sl.list Crne Gore”, br.44/12) i člana 238 stav 1 Zakona o opštem upravnom postupku ( “Sl.list Crne Gore”, br.60/03, 73/10 i 32/11) je na sjednici održanoj dana 17.06.2016.godine donio:

**R J E Š E NJ E**

Žalba se usvaja.

Poništava se rješenje Uprave za nekretnine, Područna jedinica Nikšić br. 958-103-817/15 od 21.12.2015.godine.

Odobrava se pristup informaciji po zahtjevu NVO br. 15/76817-76819 od 14.04.2015.godine i obavezuje se Uprava za nekretnine, Područna jedinica Nikšić da dostavi informaciju podnosiocu zahtjeva NVO MANS i to kopiju: Istorijata upisa na nekretninama iz lista nepokretnosti broj 889 na parceli broj 3/2, plan 1, skica 11, (pašnjak 6.klase) KO Kočani, Istorijata upisa na nekretninama iz lista nepokretnosti broj 889, na parceli broj 4/3, plan 1, skica 12/12, (livada 5.klase) KO Kočani, u roku od pet dana od dana kada je podnosilac zahtjeva dostavio dokaz o uplati troškova postupka Upravi za nekretnine, Područna jedinica Nikšić.

Obavezuje se NVO Mans da na ime troškovi postupka uplati 1,80 EUR u korist Budžeta Crne Gore na žiro račun br.907-0000000083001-19 u roku od pet dana od dana prijema rješenja i dostavi dokaz o izvršenoj uplati Upravi za nekretnine, Područnoj jedinici Nikšić.

Obavezuje se Uprava za nekretnine, Područna jedinica Nikšić da advokatu Veselinu Raduloviću naknadi troškove postupka po žalbi br. 15/76817-76819 od 11.01.2016. godine, u ukupnom iznosu od 476,00 EUR, u roku od 15 dana od dana prijema rješenja.

**O b r a z l o ž e nj e**

Prvostepeni organ je postupajući po zahtjevu br. 15/76817-76819 od 14.04.2015.godine donio rješenje kojim je odlučeno na način:” Dozvoljava se pristup informacijama Mreži za afirmaciju nevladinog sektora MANS iz Podgorice- ul Dalmatinska 188 shodno njihovom zahtjevu broj 15/76817-79819 od 16.12.2015 godine. Pristup se dozvoljava kopiranjem i dostavom traženog akta. Rok za rješavanje zahtjeva iznosi 48 sati od momenta podnošenja zahtjeva.Troškovi postupka iznose 2.00 eura, a taksa za isti 50.00 eura /Sl. CG.br.02/07/ “.U obrazloženju osporenog rješenja prvostepeni organ navodi da se NVO Mreža za afirmaciju nevladinog sektora obratila ovom organu zahtjevom za slobodan pristup informacijama broj 15/76817-76819 od 16.12.2015 godine, kojim su tražili informacije koje se odnose na LN broj 889 KO Kočani. Pristup informacijama je odobren kopiranjem i dostavom traženog akta.

Protiv ovog rješenja u zakonskom roku podnosilac zahtjeva je uložio žalbu zbog povrede pravila postupka i pogrešne primjene materijalnog propisa. Žalilac ističe da je dana 14.04.2015.godine uputio zahtjev za informacijama kojim je od Uprave za nekretnine, Područna jedinica Nikšić tražena kopija: Istorijata upisa na nekretninama iz lista nepokretnosti broj 889, na parceli broj 3/2, plan 1, skica 11, (pašnjak 6. klase) KO KOČANI, Istorijata upisa na nekretninama iz lista nepokretnosti broj 889, na parceli broj 4/3, plan 1, skica 12/12, (livada 5. klase) KO KOČANI i Istorijata upisa na nekretninama iz lista nepokretnosti broj 889, na parceli broj 10/8, plan 2, skica 12/12, (pašnjak 5. klase) KO KOČANI. Dana 23.decembra 2015.godine prvostepeni organ dostavlja žaliocu rješenje broj: 958-103-817/15 od dana 21.decembra 2015.godine, kojim se pristup traženim informacijama dozvoljava i određuju se troškovi postupka u iznosu od 2,00 eura i taksa za isti u iznosu od 50,00 eura. Žalilac navodi da je prvostepeni organ u postupku donošenja spornog rješenja povrijedio Zakon o slobodnom pristupu informacijamaje jer član 33 stav 2 Zakona o slobodnom pristupu informacijama propisuje da podnosilac zahtjeva snosi troškove postupka za pristup informacijama koji se odnose na stvarne troškove organa vlasti radi kopiranja, skeniranja i dostavljanja tražene informacije, u skladu sa Uredbom Vlade o naknadi troškova u postupku pristupa informacijama ("Sl. list Crne Gore", br. 02/07 od 29.10.2007.godine). Žalilac se u daljem poziva na odredbu člana 1 Uredbe o naknadi troškova u postupku pristupa informacijama koja propisuje da se troškovi postupka odnose samo na stvarne troškove organa vlasti u pogledu prepisivanja, fotokopiranja, prevođenja i dostavljanja informacije, dok član 1 Zakona o slobodnom pristupu informacijama propisuje da se pravo na pristup informacijama u posjedu organa vlasti ostvaruje na način i po postupku propisanim ovim zakonom.

Obzirom da žalilac nije tražio sačinjavanje hronologije upisa, već kopiju postojeće dokumentacije, odnosno istorijate upisa na nekretninama iz lista nepokretnosti broj 889 za određene parcele, a koji se nalazi u faktičkom posjedu ovog organa, nesporno je da je prvostepeni organ bio dužan odrediti troškove u skladu sa Uredbom o naknadi troškova u postupku pristupa informacijama, i to stvarne troškove koji se odnose isključivo na troškove kopiranja i dostavljanja tražene dokumentacije. Žalilac u daljem navodi obrzirom da odredba člana 33 stav 1 Zakona o slobodnom pristupu informacijama propisuje da se na zahtjev za pristup informacijama ne plaća taksa, to je rješenje prvostepenog organa kojim određuje troškove postupka i dodatnu taksu za isti, nezakonito sa aspekta relevantnih propisa u oblasti slobodnog pristupa informacijama. Prema članu 9 stav 1 tačka 2 Zakona o slobodnom pristupu informacijama, informacija u posjedu organa vlasti je faktičko posjedovanje informacije od strane organa vlasti (sopstvene informacije, informacije dostavljene od drugih organa vlasti ili trećih lica), bez obzira na osnov i način sticanja. Podnosilac žalbe navodi da je nesporno da se tražene informacije nalaze u faktičkom posjedu prvostepenog organa, kao i da se troškovi postupka moraju obračunati u skladu sa Uredbom Vlade o naknadi troškova u postupku pristupa informacijama. Predloženo je da Agencija za zaštitu ličnih podataka i slobodan pristup informacijama poništi rješenje Uprave za nekretnine, Područna jedinica Nikšić broj: 958-103-817/15 od dana 21.12.2015.godine i meritorno postupi po žalbi.

Savjet Agencije se u smislu člana 40 stav 1 tačka 1 Zakona o slobodnom pristup informacijama obratio zahtjevom br. 07-33-1977-1/16 od 12.04.2016. godine tražeći informaciju koja je predmet zahtjeva za slobodan pristup informacijama 15/76817-76819 te je uz dopis Uprave za nektetnine PJ Nikšić br. 958-103-817/16 od 26.04.2016.godine dostavljen je i to: akt upućen Upravi za nekretnine PJ Nikšić od 21.12.2012.godine, Ugovora o prodaji nepokretnosti UZZ 397/2012, List nepokretnosti br. 630 KO Kočani br. 109-956-1-10988/2012 od 17.10.2012.godine, dvije uplatnice od 21.12.2012.godine, rješenja Uprave za nekretnine PJ Nikšić br. 954-103-UP/10-3254/2012 od 24.12.2012.godine.

Nakon razmatranja spisa predmeta i žalbenih navoda i neposrednog uvida u akt upućen Upravi za nekretnine PJ Nikšić od 21.12.2012.godine , Ugovora o prodaji nepokretnosti UZZ 397/2012 ,Lista nepokretnosti br. 630 KO Kočani br. 109-956-1-10988/2012 od 17.10.2012.godine, dvije uplatnice od 21.12.2012.godine, rješenja Uprave za nekretnine PJ Nikšić br. 954-103-UP/10-3254/2012 od 24.12.2012.godine , Savjet Agencije nalazi da je žalba osnovana.

Savjet Agencije poništava rješenje Uprave za nekretnine, Područna jedinica Nikšić br.958-103-817/15 od 21.12.2015.godine zbog pogrešne prijene materijalnog prava. Članom 1 Zakona o slobodnom pristupu informacija je propisano da pravo na pristup informacijama u posjedu organa vlasti ostvaruje se na način i po postupku propisanim ovim zakonom. Prvostepeni organ pogrešno zasniva svoju odluku u vezi sa troškovima postupka na Uredbi o visini naknada za korišćenje podataka državnog premjera i katastra nepokretnosti ( Sl.lista 26/12) i određuje troškove postupka hronoligije upisa u visini od 50,00 eura koje se odnose na sačinjavanje hronologije upisa. Naime, prvostepeni organ je odredio troškove postupka koji su neutemeljeni u Zakonu o slobodnom pristupu informacijama, kao i u Uredbi o naknadi troškova u postupku za pristup informacijama jer je članom 33 stav 2 Zakona o slobodnom pristupu informacijama propisano da podnosilac zahtjeva snosi troškove postupka za pristup informacijama koji se odnose na stvarne troškove organa vlasti radi kopiranja, skeniranja i dostavljanja tražene informacije, u skladu sa Uredbom Vlade o naknadi troškova u postupku pristupa informacijama ("Sl. list Crne Gore", br. 02/). Članom 1 Uredbe o naknadi troškova u postupku pristupa informacijama je propisano da se troškovi postupka odnose samo na stvarne troškove organa vlasti u pogledu prepisivanja, fotokopiranja, prevođenja i dostavljanja informacije . Savjet Agencije je postupku preispitivanja zakonitosti osporenog rješenja izvršio uvid u akt upućen Upravi za nekretnine PJ Nikšić od 21.12.2012.godine , Ugovor o prodaji nepokretnosti UZZ 397/2012 , List nepokretnosti br. 630 KO Kočani br. 109-956-1-10988/2012 od 17.10.2012.godine, dvije uplatnice od 21.12.2012.godine, rješenja Uprave za nekretnine PJ Nikšić br. 954-103-UP/10-3254/2012 od 24.12.2012.godine i utvrdio da podnosilac zahtjeva nije tražio sačinjavanje hronologije upisa, već kopiju postojeće dokumentacije koja se nalazi u faktičkom posjedu Uprave za nekretnine PJ Nikšić, a za koju se troškovi pristupa mogu obračunati isključivo u skladu sa Zakonom o slobodnom pristupu informacijama, odnosno Uredbom o naknadi troškova u postupku za pristup informacijama. Prvostepeni organ je učinio povredu materijalnog prava na način što je povrijedio član 33 stav 1 Zakona o slobodnom pristupi informacijama, jer je isti obračunao troškove podnošenja takse na zahtjev za pristup informacijama u iznosu od 50,00 eura , a što pomenutim članom zakona nije dozvoljeno. Savjet Agencije je uvidom u spise premeta neposrno utvrdio da je zahtjev za slobodan pristup informacijama podnijet 14.04.2015.godine ne kako je navedeno u osporenom rješenju 16.12.2015 godine.

S obzirom na prednje Uprava za nekretnine, Područna jedinica Nikšić je u obavezi da dostavi traženu informaciju podnosiocu zahtjeva na način kako je to traženo u zahtjevu NVO Mans br. 15/776817-76819 od 14.04.2015.godine i to kopiju: Istorijata upisa na nekretninama iz lista nepokretnosti broj 889 na parceli broj 3/2, plan 1, skica 11, (pašnjak 6.klase) KO Kočani, Istorijata upisa na nekretninama iz lista nepokretnosti broj 889, na parceli broj 4/3, plan 1, skica 12/12, (livada 5.klase) KO Kočani, u roku od pet dana od dana kada je podnosilac zahtjeva dostavio dokaz o uplati troškova postupka Upravi za nekretnine, Područna jedinica Nikšić.

Prvostepeni organ dužan je prema članu 32 Zakona o slobodnom pristupu informacijama da izvrši rješenje kojim se dozvoljava pristup informaciji u roku od pet dana od dana kada je podnosilac zahtjeva dostavio dokaz o uplati troškova postupka.

Članom 33 stav 2,5 i 6 Zakona o slobodnom pristupi informacijama je propisano da podnosilac zahtjeva snosi troškove postupka za pristup informaciji koji se odnose na stvarne troškove organa vlasti radi kopiranja, skeniranja i dostavljanja tražene informacije, u skladu sa propisom Vlade Crne Gore. Troškovi postupka plaćaju se prije omogućavanja pristupa informaciji. Ako podnosilac zahtjeva ne dostavi dokaz da je uplatio troškove postupka u utvrđenom iznosu, organ vlasti mu neće omogućiti pristup traženoj informaciji.

Kako tražena informacija kojoj se pristup omogućava ima 18 stranica primjenom člana 33 stav 2 Zakona o slobodnom pristupu informacijama i člana 1 Uredbe o naknadi troškova u postupku za pristup informacijama (Sl.list Crne Gore br.02/07) određuje se naknada troškova postupka u ukupnom iznosu 1,80 EUR i to na ime kopiranja 1 stranice po utvrđenoj cijeni od 0,10 eura po jednoj strani koje je podnosilac zahtjeva dužan uplatiti u korist Budžeta Crne Gore na žiro račun br.907-0000000083001-19 u roku od pet dana od dana prijema rješenja i dostavi dokaz o izvršenoj uplati Upravi za nekretnine, Područnoj jedinici Nikšić.

Odluka o troškovima advokatu Veselinu Raduloviću, donijeta je shodno odredbi 107 stav 1 Zakona o opštem upravnom postupku, kao i po AT-u kojim je tarifnim brojem 9 predviđena naknada troškova za sastavljanje redovnih i vanrednih pravnih ljekova, kojim advokatu pripada dvostruki iznos nagrade propisane tarifnim brojevima 6 tačka 8 (u upravnom postupku i upravnom sporu 200 EUR) što iznosi 400 EUR, sa obračunatim paušalom od 25% od ukupno obračunatog iznosa nagrade po tarifi za sporedne radnje shodno tarifnom broju 18,uz obračunati PDV od 19% što iznosi 76 EUR, što sve ukupno u konkretnom predmetu iznosi 476,00 EUR.

Uprava za nekretnine, Područna jedinica Nikšić je u obavezi da advokatu Veselinu Raduloviću naknadi troškove postupka po žalbi žalbi br. 15/76817-76819 od 11.01.2016. godine, u ukupnom iznosu od 476,00 EUR, u roku od 15 dana od dana prijema rješenja.

Sa iznjetih razloga, shodno članu 38 Zakona o slobodnom pristupu informacijama i člana 238 stav 1 Zakona o opštem upravnom postupku ,odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**